**Hlavný kontrolór obce Nižný Kručov**

**Stanovisko hlavného kontrolóra k záverečnému účtu obce Nižný Kručov za rok 2018**

V zmysle ustanovenia § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov (ďalej len zákon o obecnom zriadení) predkladám obecnému zastupiteľstvu odborné stanovisko k záverečnému účtu obce Nižný Kručov za rok 2018.

Stanovisko som spracoval na základe predloženej záverečného účtu obce za rok 2018 a doplňujúcich údajov k 31.12.2018, vyžiadaných od pracovníkov Obecného úradu.

**1. Východiská spracovania stanoviska k návrhu záverečného účtu obce**

*1.1 Súlad so všeobecne záväznými právnymi predpismi*

Návrh záverečného účtu obce Nižný Kručov za rok 2018 (ďalej len „návrh záverečného účtu“) je spracovaný v súlade so zákonom č. 583/2004 Z. z. o rozpočtových pravidlách územnej samosprávy v znení neskorších predpisov (ďalej len „zákon o rozpočtových pravidlách územnej samosprávy“) .

*1.2 Dodržanie informačnej povinnosti zo strany obce Nižný Kručov*

Návrh záverečného účtu bol verejne sprístupnený na úradnej tabuli obce dňa 29.04.2019 t.j. v zákonom stanovenej lehote najmenej 15 dní pred jeho schválením v súlade s § 9 ods. 2 zákona č. 369/1990 Zb o obecnom zriadení a s § 16 ods. 9 zákona o rozpočtových pravidlách územnej samosprávy.

*1.3 Dodržanie povinnosti auditu zo strany obce*

Obec má povinnosť v zmysle § 16 ods. 3 zákona o rozpočtových pravidlách územnej samosprávy dať overiť účtovnú závierku a rozpočtové hospodárenie podľa § 9 ods. 4 zákona o obecnom zriadení v termíne do 31.12.2019. Tento termín ešte neuplynul.

*1.4 Metodická správnos*ť *predloženého návrhu rozpo*č*tu*

Predložený návrh záverečného účtu bol spracovaný podľa § 16 zákona o rozpočtových pravidlách územnej samosprávy a obsahuje predpísané náležitosti.

**2. Spracovanie záverečného účtu**

Obec postupovala podľa § 16 ods. 1 zákona o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrne spracovala do záverečného účtu obce. V súlade s § 16 ods. 2 citovaného zákona finančne usporiadala svoje hospodárenie. Predložený návrh záverečného účtu obce obsahuje povinné náležitosti podľa §16 ods. 5 zákona o rozpočtových pravidlách územnej samosprávy:

1. Rozpočet obce na rok 2018
2. Rozbor plnenia príjmov za rok 2018
3. Rozbor čerpania výdavkov za rok 2018
4. Prebytok/schodok rozpočtového hospodárenia za rok 2018
5. Tvorba a použitie prostriedkov peňažných fondov (rezervného fondu) a sociálneho fondu
6. Bilancia aktív a pasív k 31.12.2018
7. Prehľad o stave a vývoji dlhu k 31.12.2018
8. Podnikateľská činnosť
9. Finančné usporiadanie finančných vzťahov voči:
	1. zriadeným a založeným právnickým osobám
	2. štátnemu rozpočtu
	3. štátnym fondom
	4. rozpočtom iných obcí
	5. obcí rozpočtom VÚC

**3. Údaje o plnení rozpočtu**

Obec mala schválený rozpočet uznesením č.67/2017 z 1.12.2017. Toto uznesenie starostka obce sistovala a OZ ho potvrdilo uznesením č.3/2018 z 2.1.2018.Rozpočet obce na rok 2018 bol zostavený ako vyrovnaný. Rozpočet bol zmenený sedemkrát: prvá zmena rozpočtu neschválená OZ, vypracovaná starostkou obce dňa 29.3.2018 rozpočtovým opatrením č. 1/2018 v celkovej výške 5 600.- euro, druhá zmena rozpočtu neschválená OZ, vypracovaná starostkou obce dňa 16.05.2018 rozpočtovým opatrením č. 2/2018 v celkovej výške 5 700.- euro, tretia zmena rozpočtu neschválená OZ, vypracovaná starostkou obce dňa 15.07.2018 rozpočtovým opatrením č. 3/2018 v celkovej výške 5 740.- euro, štvrtá zmena rozpočtu neschválená OZ, vypracovaná starostkou obce dňa 28.09.2018 rozpočtovým opatrením č. 4/2018 v celkovej výške 5 840.- euro, piata zmena rozpočtu neschválená OZ, vypracovaná starostkou obce dňa 12.11.2018 rozpočtovým opatrením č. 5/2018 v celkovej výške 5 800.- euro, šiestá zmena rozpočtu neschválená OZ, vypracovaná starostkou obce dňa 15.11.2018 rozpočtovým opatrením č. 6/2018 v celkovej výške 6 000.- euro a siedma zmena rovnako neschválená OZ a vypracovaná starostkou obce dňa 21.11.2018 rozpočtovým opatrením č. 7/2017 v celkovej výške 6 000.- euro. Všetky úpravy rozpočtu **nie sú v súlade so zákonom o rozpočtových pravidlách územnej samosprávy(§14 ods.2) nakoľko zmenu nevykonal príslušný orgán obce – obecné zastupiteľstvo a zmeny rozpočtu týmito opatreniami sú nad rámec kompetencii starostky obce stanovený Zásadami hospodárenia s finančnými prostriedkami obce Nižný Kručov.**

**2. Rozbor plnenia príjmov za rok 2018**

|  |  |  |  |
| --- | --- | --- | --- |
| **Rozpočet na rok 2018** | **Upravený rozpočet****2018** | **Skutočnosť k 31.12.2018** | **% plnenia** |
| 155430 | 155430 | 176833,53 | 113,77 |

Z rozpočtovaných celkových príjmov 155 430 EUR, upravený 155 430 EUR bol skutočný príjem k 31.12.2018 v sume 176 833,53 EUR, čo predstavuje 113,77 % plnenie.

**3. Rozbor čerpania výdavkov za rok 2018**

|  |  |  |  |
| --- | --- | --- | --- |
| **Rozpočet na rok 2018** | **Upravený rozpočet****2018** | **Skutočnosť k 31.12.2018** | **% čerpania** |
| 155430 | 155430 | 176695,94 | 113,68 |

Z rozpočtovaných celkových výdavkov 155 430 EUR , upravený 155 430 EUR bolo skutočne čerpané k 31.12.2017 v sume 176 695,94 EUR, čo predstavuje 113,68 % čerpanie.

**4. Prebytok/schodok rozpočtového hospodárenia za rok 2018**

|  |  |
| --- | --- |
| **Hospodárenie obce** | **Skutočnosť k 31.12.2018 v EUR** |
|  |
| Bežné príjmy spolu | 165 313,32 |
| Bežné výdavky spolu | 160 711,02 |
| **Bežný rozpočet** | 4 602,30 |
| Kapitálové príjmy spolu | 10 000,00 |
| Kapitálové výdavky spolu | 10 104,92 |
| ***Kapitálový rozpočet***  | -104,92 |
| **Prebytok/schodok bežného a kapitálového rozpočtu** | **4497,38** |
| **Vylúčenie z prebytku**  | 0 |
| **Upravený prebytok/schodok bežného a kapitálového rozpočtu** | 4497,38 |
| Príjmy z finančných operácií | 1520,21 |
| Výdavky z finančných operácií | 5 880,00 |
| **Rozdiel finančných operácií** | **-4359,79** |
| Príjmy spolu  |  176 833,53  |
| VÝDAVKY SPOLU |  176 695,94 |
| **Hospodárenie obce**  | **137,59** |
| **Vylúčenie z prebytku** | 0 |
| **Upravené hospodárenie obce** | 137,59 |

**Prebytok rozpočtu v sume 137,59 EUR** zistený podľa ustanovenia § 10 ods. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. bol v rozpočtovom roku 2018 použitý :

* na úhradu  finančných operácií vo výške 137,50 EUR.
* rezervný fond nebude vytvorený.

**5. Tvorba a použitie prostriedkov peňažných fondov (rezervného fondu) a sociálneho fondu**

**Rezervný fond**

Obec vytvára rezervný fond v zmysle ustanovenia § 15 zákona č.583/2004 Z.z. v z.n.p.. O použití rezervného fondu rozhoduje obecné zastupiteľstvo.

|  |  |
| --- | --- |
| **Fond rezervný** | **Suma v EUR** |
| ZS k 1.1.2018 |   |
| Prírastky - z prebytku rozpočtu za uplynulý  rozpočtový rok  | 0,00  |
|  - z rozdielu medzi výnosmi a nákladmi  z podnikateľskej činnosti po zdanení  | 0 |
|  - z finančných operácií | 0 |
| Úbytky - použitie rezervného fondu  | 0,00  |
|  - krytie kapitálového rozpočtu |  |
| KZ k 31.12.2018 | 0  |

**Sociálny fond**

Tvorbu a použitie sociálneho fondu upravuje kolektívna zmluva.

|  |  |
| --- | --- |
| **Sociálny fond** | **Suma v EUR** |
| ZS k 1.1.2018 | 1 308,29 |
| Prírastky - povinný prídel 1,05 %  |  527,17  |
| Úbytky - závodné stravovanie  |  561,08 |
| KZ k 31.12.2018 |  1 274,38 |

**6. Bilancia aktív a pasív k 31.12.2018**

**A K T Í V A**

|  |  |  |
| --- | --- | --- |
| **Názov**  | **ZS k 1.1.2018 v EUR** | **KZ k 31.12.2018 v EUR** |
| **Majetok spolu** | 633 292,70 | 597 173,84 |
| **Neobežný majetok spolu** | 627 035,67 | 592 812,59 |
| z toho : |  |  |
| Dlhodobý nehmotný majetok | 0,00 | 0,00 |
| Dlhodobý hmotný majetok | 553 884,91 | 519 661,83 |
| Dlhodobý finančný majetok | 73 150,76 | 73 150,76 |
| **Obežný majetok spolu** | 5 922,04 | 4 026,26 |
| z toho : |  |  |
| Zásoby | 207,42 | 171,10 |
| Zúčtovanie medzi subjektami VS | 0,00 | 0,00 |
| Dlhodobé pohľadávky | 0,00 | 0,00 |
| Krátkodobé pohľadávky  | 747,08 | 24,65 |
| Finančné účty  | 4 967,54 | 3 830,51 |
| Poskytnuté návratné fin. výpomoci dlh. | 0,00 | 0,00 |
| Poskytnuté návratné fin. výpomoci krát. | 0,00 | 0,00 |
| **Časové rozlíšenie**  | 334,99 | 334,99 |

**P A S Í V A**

|  |  |  |
| --- | --- | --- |
| **Názov** | **ZS k 1.1.2018 v EUR** | **KZ k 31.12.2018 v EUR** |
| **Vlastné imanie a záväzky spolu** | 633 292,70 | 597 173,84 |
| **Vlastné imanie**  | 260 858,47 | 244 668,23 |
| z toho : |  |  |
| Oceňovacie rozdiely  | 0,00 | 0,00 |
| Fondy | 0,00 | 0,00 |
| Výsledok hospodárenia  | 260 858,47 | 244 668,23 |
| **Záväzky** | 61 084,24 | 68 078,77 |
| z toho : |  |  |
| Rezervy  |  | 1 000,00 |
| Zúčtovanie medzi subjektami VS | 0,00 | 0,00 |
| Dlhodobé záväzky | 1 308,29 | 1 274,38 |
| Krátkodobé záväzky | 12 241,27 | 24 149,71 |
| Bankové úvery a výpomoci | 47 534,68 |  41 654,68 |
| **Časové rozlíšenie** |  311 349,99 |  284 426,84 |

**7. Prehľad o stave a vývoji dlhu k 31.12.2018**

Obec k 31.12.2018 eviduje tieto záväzky:

* voči bankám 41 654,68 EUR
* voči dodávateľom 3 845,79 EUR
* voči zamestnancom 11 734,39 EUR
* voči poisťovniam a daňovému úradu 8 241,37 EUR

**8. Podnikateľská činnosť**

V roku 2018 dosiahla Školská jedáleň pri MŠ Nižný Kručov

Celkové náklady 5 680,24 EUR

Celkové výnosy 5 637,40 EUR

Hospodársky výsledok -42.84 EUR

Výnosy a náklady na túto činnosť sa rozpočtujú a sledujú sa na samostatnom bankovom účte.

**9. Finančné usporiadanie vzťahov voči**

* 1. zriadeným a založeným právnickým osobám
	2. štátnemu rozpočtu
	3. štátnym fondom
	4. rozpočtom iných obcí
	5. rozpočtom VÚC

V súlade s ustanovením § 16 ods.2 zákona č.583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov má obec finančne usporiadať svoje hospodárenie vrátane finančných vzťahov k zriadeným alebo založeným právnickým osobám, fyzickým osobám - podnikateľom a právnickým osobám, ktorým poskytli finančné prostriedky svojho rozpočtu, ďalej usporiadať finančné vzťahy k štátnemu rozpočtu, štátnym fondom, rozpočtom iných obcí a k rozpočtom VÚC.

1. Finančné usporiadanie voči zriadeným a založeným právnickým osobám

Obec nemá zriadenú a založenú žiadnu právnickú osobu, t. j. príspevkovú organizáciu.

1. Finančné usporiadanie voči štátnemu rozpočtu:

|  |  |  |  |  |
| --- | --- | --- | --- | --- |
| **Poskytovateľ**  **- 1 -** | **Účelové určenie grantu, transferu uviesť : školstvo, matrika, ....** **- bežné výdavky****- kapitálové výdavky****- 2 -** | **Suma poskytnutých****finančných prostriedkov** **- 3 -** | **Suma skutočne použitých finančných prostriedkov** **- 4 -** | **Rozdiel****(stĺ.3 - stĺ.4 )****- 5 -** |
| ÚPSVaR | Podpora zamestnanosti | 5 153,03 | 5 153,03 | 0 |
| Okresný úrad Prešov | 5.ročné deti | 440,00 | 440,00 | 0 |
| Okresný úrad REGOB | Register obyvateľstva | 153,63 | 153,63 | 0 |
| Okresný úrad VOĽBY | Voľby | 677,79 | 677,79 | 0 |
| Okresný úrad Vranov n. T. | Civilná ochrana | 99,32 | 99,32 | 0 |
| Okresný úrad Prešov OSZP | Životné prostredie | 38,40 | 38,40 | 0 |
|  |  |  |  |  |

1. Finančné usporiadanie voči štátnym fondom

Obec neuzatvorila v roku 2018 žiadnu zmluvu so štátnymi fondami.

1. Finančné usporiadanie voči rozpočtom iných obcí

Obec neposkytla a neprijala v roku 2018 žiadne finančné prostriedky od inej obce.

1. Finančné usporiadanie voči rozpočtom VÚC

Obec prijala v roku 2018 finančné prostriedky od VÚC v sume 1 500 €.

**7. ZÁVER:**

Na základe vlastného zhodnotenia konštatujem, že obec síce hospodárila s prebytkom v hodnote **137,59** EUR, no tento prebytok bol dosiahnutý navýšením krátkodobých záväzkov o sumu **11 908,44** EUR . Záverečný účet sa opiera o zmeny rozpočtu v celkovej sume **40 680**.- euro, ktoré nevykonal príslušný orgán obce a boli vykonané v rozpore so zákonom 583/204 o rozpočtových pravidlách územnej samosprávy a o zmene a doplnení niektorých zákonov. Záverečný účet jasne neukazuje skutočné hospodárenie. Z týchto dôvodov odporúčam Obecnému zastupiteľstvu.

**Neschváliť**

návrh záverečného účtu tak, ako je predložený a

**schváliť celoročné hospodárenie obce s výhradami.**

Podľa § 16 ods. (11) Zákona o rozpočtových pravidlách územnej samosprávy, ak obecné zastupiteľstvo záverečný účet schváli s výhradami, je povinné prijať opatrenia na nápravu nedostatkov.

**Návrh opatrení:**

* Zrušiť rozpočtové opatrenia č.1-7/2018.
* Vypracovať nový Záverečný účet za rok 2018.

V Nižnom Kručove 10.5.2019. Bartolomej Marcinčin,

 hlavný kontrolór obce Nižný Kručov